ماحولیات، جنگلات اور موسمیاتی تبدیلی کی وزارت
انڈین آئل نے چیتوں کے تحفظ سے متعلق قومی اتھارٹی کے ساتھ ہندوستان میں چیتوں کے تاریخی علاقوں میں بین براعظمی ازسرنو آباد کرنے کے لئے ایک مفاہمت نامے پر دستخط کئے
آج انڈین آئل نے چیتوں کے تحفظ سے متعلق قومی اتھارٹی  کے ساتھ ہندوستان میں چیتوں کے تاریخی علاقے میں بین براعظمی ازسرنو آباد کرنے کے لئے ایک مفاہمت نامے پر دستخط کئے ۔مفاہمت نامے پر دستخط جناب ایس ایم ویدیا ، انڈین آئل کے چیئرمین اور ڈاکٹر ایس پی یادو ، ایڈیشنل ڈائریکٹر جنرل  اورکے ممبر سکریٹری کے ذریعہ مرکزی وزیر برائے پٹرولیم اور قدرتی گیس اور ہاؤسنگ اور شہری امور ، جناب شری ہردیپ سنگھ پوری ، مرکزی وزیر برائے ماحولیات ، جنگلات اورموسمیاتی تبدیلی ، محنت اورروز گار ، جناب بھوپیندر یادو ، وزارت ماحولیات ، جنگلات اور موسمیاتی تبدیلی ، امورصارفین ، خوراک اور عوامی نظام تقسیم کے وزیر مملکت جناب اشون کمار چوبے اور پٹرولیم اورقدرتی گیس اور محنت وروز گار کے وزیر مملکت جناب رامیسور تیلی کی موجودگی میں کئے گئے ۔
یہ اس مفاہمت نامے کا تسلسل ہے جس پر حکومت ہند اور جمہوریہ نامبیا کی حکومت نے 22 جولائی 2022 کو ہندوستان میں تاریخی علاقوں میں چیتوں کے قیام کے لئے وائلڈ لائف کے تحفظ اور پائیدار حیاتیاتی تنوع کے استعمال سے متعلق دستخط کئے تھے۔انڈین آئل چار سالوں میں 50.22 کروڑروپے کا تعاون پروجیکٹ کے اجزاء یعنی چیتے کا تعارف ، اس کی پناہ گاہ کا انتظام اور حفاظت ، ماحولیاتی ترقی ، عملہ کی تربیت اور جانوروں کے حفظان صحت کے لئے پیش کرے گا۔
انڈین آئل پہلا کارپوریٹ ہے ، جو کارپوریٹ سماجی ذمہ داری کے تحت ‘‘پروجیکٹ چیتا’’ کی حمایت میں آگے آیا ہے۔اس لئے کہ یہ پروجیکٹ صرف قومی اہمیت کا حامل نہیں ہے بلکہ ایکوسسٹم کے توازن کے لئے ضروری بھی ہے۔چیتا ،قومی تحفظ برائے اخلاقیات وروایات کے لئے خصوصی اہمیت کا حامل ہے۔ اس بات کو سمجھتے ہوئے انڈین آئل چیتا کو دوبارہ ہندوستان لانے کے مقصد کی مدد کررہا ہے۔جس کے تحفظ کے اہم اثرات مرتب ہوں گے ۔ چیتوں کی باز آبادکاری ،اصلی چیتوں کی پناہ گاہوں اور ان کے حیاتیاتی تنوع کی بحالی کے لئے نمونے کا ایک حصہ ہوگا اور تیزی سے حیاتی تنوع کےفقدان اور چیتے کی کمی کو دور کرنے میں مدد گار ثابت ہوگا۔یہ پروجیکٹ انڈین آئل کے مستحکم ماحولیاتی شعور کے ساتھ ہم آہنگ ہے اور ہندوستان کی قدرتی پناہ گا ہ اور ورثے کی حفاظت پر کمپنی کی توجہ مرکوز کرنے کا غماز ہے ۔یہ بات قابل ذکر ہے کہ انڈین آئل نے ہندوستانی ایک سینگ والے گینڈے کو گزشتہ سال اپنا علامتی نشان قرار دیا اورتب سے گینڈے کے تحفظ کی مساعی میں پیش پیش رہا ہے ۔اس پروجیکٹ کے تحت 10-8 چیتوں کی ذریعہ آبادی نامبیا اور ساؤتھ افریقہ سے لائی جائے گی اور مدھیہ پردیش کے کونو نیشنل پارک میں متعارف کرائی جائے گی۔ یہ ایک قومی پروجیکٹ ہے جس میں حکومت ہند کی چیتوں کے تحفظ سے متعلق قومی اتھارٹی  اور مدھیہ پردیش کی ریاستی حکومت شامل ہیں۔
این ٹی سی اے مالی امداد فراہم کرنے ، نگرانی کرنے اور تعاون فراہم کرنے کے لئے وزارت ماحولیات ، جنگلات اور موسمیاتی تبدیلی کی ایک مجاز نوڈل ایجنسی ہے ۔انڈین آئل اپنا سی ایس آر فنڈ این ٹی سی کو دے گی، جو ریاست مدھیہ پردیش کی حکومت اور پروجیکٹ میں شامل دوسری ایجنسیوں کے ساتھ تال میل کرے گی۔
‘پروجیکٹ چیتا’ کے بارے میں :
پروجیکٹ چیتا اپنی نوعیت کا ایسا پروجیکٹ ہے ،جس میں چیتوں کی اقسام کو بیرون ملک  سے لاکر ملک میں باز آباد کیا جارہا ہے ۔یہ بات قابل ذکر ہے کہ چیتا کی ذیلی اقسام جو ہندوستان میں معدوم ہوگئی تھیں ،ایشیائی چیتا  ہیں اور ملک میں دوبارہ جو ذیلی اقسام متعارف کرائی جارہی ہیں ، وہ افریقی چیتا  ہیں۔تحقیق سے ثابت ہوا ہے کہ ان دو ذیلی اقسام کی نسل ایک ہی ہے۔
کونو نیشنل پارک میں چیتے کے تعارف کے پروجیکٹ میں 500 ہیکٹئر شکاری سے پاک چیتے کو آسانی سے چھوڑنے کے لئے علاقہ بنانے کی ضرورت ہے۔ یہ تعارف مرحلہ وار طریقے سےسافٹ ریلیز احاطہ تعمیر کرنے اور تحفظ کو مستحکم کرنے کے بعد شروع کیا جائے گا۔اس سلسلے کی دوسری کارروائیاں جاری ہیں ۔چیتوں کا پہلا بیج احاطے میں جی پی ایس / جی سی ایم یا جی پی ایس / سیٹلائٹ ٹرانسمیٹر کی مددسے آسانی سے چھوڑا جائے گا۔